जहाँसम्म संविधान निर्माणको प्रक्रिया संविधानसभाबाट उल्लेखनीय प्रगतिका साथ अगाडि बढिरहेको कुरा सर्वविदितै छ। हामीले एकआपसमा देखापरेका धेरैजसो मतभिन्नताहरुलाई व्यवस्थापन गरेका छौँ। शाशकीय स्वरुप र भावी निर्वाचन प्रणालीका बारेमा रहेका मतभिन्नताहरु व्यवस्थित हुने प्रक्रियामा छन्। राज्यको पुनःसंरचनाको सवाल बढी संवेदनशील सवालका रुपमा रहेको छ। त्यसको समाधानका निम्ति पनि रचनात्मक प्रयत्न भइरहेको छ। हामी प्रमुख दलहरु पूर्ण इच्छाशक्तिका साथ लाग्छौँ भने संविधानको पहिलो मस्यौदा बनाउन धेरै लामो समय पर्खनुपर्ने म देख्दिनँ।
